CELEX: 62010CA0422
Language: lt
Date: 2011-11-24 00:00:00
Title: Byla C-422/10: 2011 m. lapkričio 24 d. Teisingumo Teismo (ketvirtoji kolegija) sprendimas byloje ( High Court of Justice (England & Wales), Chancery Division (Patents Court) (Jungtinė Karalystė) prašymas priimti prejudicinį sprendimą) Georgetown University, University of Rochester, Loyola University of Chicago prieš Comptroller-General of Patents, Designs and Trade Marks (Žmonėms skirti medicinos produktai — Papildomos apsaugos liudijimas — Reglamentas (EB) Nr. 469/2009 — 3 straipsnis — Liudijimo išdavimo sąlygos — Sąvoka „produktas yra apsaugotas galiojančiu pagrindiniu patentu“ — Kriterijai — Papildomų ar kitokių kriterijų, taikomų medicinos produktui, kurį sudaro daugiau nei viena veiklioji sudedamoji dalis, arba vakcinai, skirtai apsaugoti nuo kelių ligų (Multi disease vaccine arba vakcina nuo kelių ligų), egzistavimas)

28.1.2012   
            
            
               LT
            
            
               Europos Sąjungos oficialusis leidinys
            
            
               C 25/15
            
         
      2011 m. lapkričio 24 d. Teisingumo Teismo (ketvirtoji kolegija) sprendimas byloje (High Court of Justice (England & Wales), Chancery Division (Patents Court) (Jungtinė Karalystė) prašymas priimti prejudicinį sprendimą) Georgetown University, University of Rochester, Loyola University of Chicago prieš Comptroller-General of Patents, Designs and Trade Marks
      
      (Byla C-422/10) (1)
      
      (Žmonėms skirti medicinos produktai - Papildomos apsaugos liudijimas - Reglamentas (EB) Nr. 469/2009 - 3 straipsnis - Liudijimo išdavimo sąlygos - Sąvoka „produktas yra apsaugotas galiojančiu pagrindiniu patentu“ - Kriterijai - Papildomų ar kitokių kriterijų, taikomų medicinos produktui, kurį sudaro daugiau nei viena veiklioji sudedamoji dalis, arba vakcinai, skirtai apsaugoti nuo kelių ligų (Multi disease vaccine arba vakcina nuo kelių ligų), egzistavimas)
      (2012/C 25/24)
      Proceso kalba: anglų
      
         Prašymą priimti prejudicinį sprendimą pateikęs teismas
      
      
         High Court of Justice (England & Wales), Chancery Division (Patents Court) (Jungtinė Karalystė)
      
      
         Šalys pagrindinėje byloje
      
      
         Ieškovė: Georgetown University, University of Rochester, Loyola University of Chicago
      
      
         Atsakovė: Comptroller-General of Patents, Designs and Trade Marks
      
      
         Dalykas
      
      Prašymas priimti prejudicinį sprendimą — High Court of Justice (Chancery Division) — 2009 m. gegužės 6 d. Europos Parlamento ir Tarybos reglamento (EB) Nr. 469/2009 dėl medicinos produktų papildomos apsaugos liudijimo (OL L 152, p. 1) 3 straipsnio b punkto išaiškinimas — Liudijimo išdavimo sąlygos — Galimybė išduoti papildomos apsaugos liudijimą vienai veikliajai sudedamajai daliai ar jų deriniui tuo atveju, kai viena veiklioji sudedamoji dalis ar jų derinys yra apsaugoti galiojančiu pagrindiniu patentu, kaip tai suprantama pagal minėto reglamento 3 straipsnio a dalį
      
         Rezoliucinė dalis
      
      2009 m. gegužės 6 d. Europos Parlamento ir Tarybos reglamento (EB) Nr. 469/2009 dėl medicinos produktų papildomos apsaugos liudijimo 3 straipsnio b punktas turi būti aiškinamas taip, kad jei tenkinamos ir kitos šiame straipsnyje numatytos sąlygos, juo kompetentingoms valstybės narės pramoninės nuosavybės tarnyboms nedraudžiama išduoti PAL veikliajai sudedamajai daliai, nurodytai pagrindinio patento, kuriuo remiamasi, apibrėžties punktuose, kai medicinos produktą, kurio leidimu pateikti į rinką grindžiama papildomos apsaugos liudijimo paraiška, sudaro ne tik ši veiklioji sudedamoji dalis, bet ir kitos veikliosios sudedamosios dalys.
      
         (1)  OL C 301, 2010 11 6.